open-index/open-wikipedia-markdown huggingface dataset:
Vilniaus apskritis

**Vilniaus apskritis** – teritorinis vienetas pietryčių Lietuvoje, Aukštaitijos ir Dzūkijos etnografiniuose regionuose. Centras – Vilnius. Tiek pagal teritoriją, tiek ir pagal gyventojų skaičių tai didžiausia iš dešimties Lietuvos apskričių. Apskrityje yra 8 savivaldybės – Elektrėnų savivaldybė, Šalčininkų rajono savivaldybė, Širvintų rajono savivaldybė, Švenčionių rajono savivaldybė, Trakų rajono savivaldybė, Ukmergės rajono savivaldybė, Vilniaus miesto savivaldybė, Vilniaus rajono savivaldybė.

## Geografija

Vidurinę apskrities dalį apima Aukštaičių aukštuma, šiaurės vakaruose plyti pietinė Vakarų Aukštaičių plynaukštės dalis, šiaurės rytuose – Šiaurryčių lygumos, Švenčionių aukštumos dalys (tarp jų įsiterpusi Žeimenos lyguma), pietuose – Eišiškių plynaukštės, pietvakariuose – Dzūkų aukštumos dalys, rytuose – Buivydžių aukštuma, pietryčiuose – Medininkų aukštuma. Aukščiausia vieta – Aukštojas.

## Istorija

Istorinė Vilniaus apskritis (skirtingais laikais dar žinoma kaip Vilniaus pavietas, Vilniaus ujezdas) egzistavo nuo 1566 m. (su pertraukomis 1925–1939 m. ir 1950–1994 m.) tačiau jos teritorija daug kartų keitėsi. Dabartinė Vilniaus apskritis įkurta 1994–1995 m.

## Miestai

Apskrityje yra 16 miestų, kurie nurodyti pagal dydį eilės tvarka 2025 m.:

# Vilnius,
# Ukmergė,
# Elektrėnai,
# Grigiškės,
# Lentvaris,
# Šalčininkai,
# Trakai,
# Širvintos,
# Pabradė,
# Nemenčinė,
# Švenčionėliai,
# Švenčionys,
# Vievis,
# Eišiškės,
# Rūdiškės,
# Baltoji Vokė.


## Gyventojai

### Tautinė sudėtis

## Turizmas

Apskrityje yra net trys Lietuvos sostinės – dabartinė sostinė Vilnius, senoji sostinė Trakai su įspūdinga pilimi ežerų apsuptyje, taip pat legendinė sostinė Kernavė, apsupta piliakalnių.

Taip pat apskrityje yra vienas iš apskaičiuotų Europos centrų, pritraukiantis turistus. Netoli Europos centro įsikūręs Europos parkas – skulptūrų muziejus po atviru dangumi.

Neries krante yra nemažai šventųjų pagonių vietų – ąžuolų girelių, pilkapių.

## Pramonė

Apskrityje išplėtota mašinų gamybos ir metalo apdirbimo, chemijos ir farmacijos, elektronikos, energetikos, statybinių medžiagų, baldų ir popieriaus, lengvoji ir maisto, kitos pramonės šakos.

## Tarptautinė partnerystė
*  Skonė, Švedija
*  Gardino sritis, Baltarusija
*  Minsko sritis, Baltarusija
*  Kijevo sritis, Ukraina
*  Dnepropetrovsko sritis, Ukraina
*  Volynės sritis, Ukraina

## Šaltiniai
2004 m. Lietuvos prezidento rinkimai

**2004 m. Lietuvos Respublikos Prezidento rinkimai** – 2004 m. birželio 13 ir 27 d. vykę neeiliniai, po Prezidento Rolando Pakso apkaltos, Lietuvos Respublikos Prezidento rinkimai.

## Rinkimų sistema
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

## Kandidatai
Kandidatais į prezidentus registruoti:

### Pretendentai į kandidatus
Apie ketinimą dalyvauti rinkimuose paskelbė ir kaip pretendentai į kandidatus oficialiai buvo registruoti 10 asmenų:

# Valdas Adamkus
# Petras Auštrevičius
# Vilija Blinkevičiūtė
# Česlovas Juršėnas
# Rolandas Paksas
# Algirdas Pilvelis
# Kazimiera Danutė Prunskienė
# Vitas Tomkus
# Julius Veselka
# Jūratė ZabielaitėJulius Veselka bei Jūratė Zabielaitė laiku nepateikė rinkėjų parašų, Vitas Tomkus bei Algirdas Pilvelis pateikė per mažai reikalavimus atitinkančių parašų, o Rolando Pakso kandidatūra nebuvo registruota, nes po apkaltos proceso jis neturi teisės pretenduoti į aukštus valstybės postus. Likę 5 pretendentai registruoti kandidatais.

## Rezultatai

## Nuorodos
*Vyriausios Rinkimų Komisijos (VRK) svetainė 
*Prezidento V. Adamkaus svetainė 
*Kandidato P. Auštrevičiaus svetainė
*Kandidatės V. Blinkevičiūtės svetainė 
*Kandidato Č. Juršėno svetainė 
*Kandidatės K. Prunskienės svetainė 

## Išnašos
Perl

**Perl** (iš pradžių tai buvo ne santrumpa, o tiesiog pavadinimas, tačiau vėliau buvo pasiūlyti ir santrumpą atitinkantyis pavadinimai, tokie kaip: *Practical Extraction and Report Language* ar *Pathologically Eclectic Rubbish Lister*) pirmąją versiją  sukūrė ir 1987 gruodžio 18 dieną išleido Larry Wall. Ši kalba paveldėjo labai daug kitų programavimo kalbų savybių.

## Istorija

Perl kalba buvo pradėta kurti tekstinių failų apdorojimui, lengvam reikalingos informacijos paėmimui ir vizualiam pateikimui, kaip įrankis, galintis pilniau ir patogiau atlikti sh, awk, sed ir kitų UNIX įrankių darbus. Vėliau išsivystė į pilnateisę bendros paskirties programavimo kalbą su išvystytomis teksto ir masyvų apdorojimo galimybėmis. Kalba yra labai praktiška – lengva naudoti, efektyvi, kompaktiška. Perl perėmė daugelį savybių iš tokių programavimo kalbų kaip C, sed, awk ir sh. Sintaksė primena C kalbos sintaksę, tačiau nėra griežtai apibrėžta, (ypač – iki 4-osios versijos).

1993 metais Perl programavimo kalba buvo perrašyta iš naujo ir nuo 5 versijos atsirado tokios galimybės:

* moduliškumas, galimybė daug kartų panaudoti tą patį modulį;
* objektiškai orientuotas programavimas;
* gijų (thread) palaikymas;
* unikodo palaikymas, daugiakalbiškumas;
ir kt.

## Praktinis naudojimas
Perl visados įrašoma į visas Linux ir BSD distribucijas kaip standartinė skriptinimo kalba administravimo užduotis spręsti. Naudojama tuo atveju, kai Bash galimybių nepakanka.

Perl kalba parašytas vienas iš populiaresnių žaidimų Frozen Bubble .

Perl kalba buvo parašyta didžioji dalis pirmųjų dinaminių interneto svetainių kodo, kai dinaminiam turiniui kurti populiariausia buvo CGI technologija. Vėliau šios pozicijos buvo užleistos labiau specializuotai PHP. Nors ir dabar net tokie puslapiai kaip lrytas.lt naudoja *Perl*.

Perl (Perlscript), panašiai kaip ir Javascript, galima panaudoti  skriptų rašymui , kurie interpretuojami vartotojo naršyklėje. 

Perl plačiai naudojama IT saugumo problemoms spręsti. Tai saugumo spragų išnaudojimo skriptams (eksploitams) rašyti.

BioPerl modulis plačiai naudojamas bioinformatikoje.

## Pavyzdžiai
Paprasta *Perl* programa „Sveikas pasauli!“:

```perl
#!/usr/bin/perl
print "Sveikas, Pasauli!\n";
```


Dviejų įvestų skaičių sudėtis:

```perl
#!/usr/bin/perl
$x = <STDIN>;
$y = <STDIN>;
$z = $x + $y;
print $z;
```


Darbas su masyvais:

```perl
#!/usr/bin/perl
$x = 0;
print "Įvesk kelis žodžius\n";
while ($x < 3) {
$zodziai[$x] = <STDIN>;
$x++;
}
print "Ivedei: @zodziai";
```


If – else panaudojimas kartu su reguliariomis išraiškomis:

```perl
use Carp;
my $inputas = "../etc/passwd";

if ($inputas =~ /\.\.\//g) {
    croak "Kažkas puola /etc/passwd failą!";
} else {
    print "Jūs neturite šito matyti.\n";
}
```


## Nuorodos

### Taip pat skaitykite
* Interpretatorius
* Programavimo kalbos

### Kiti šaltiniai
* Lietuvos Perl programavimo kalbos bendruomenės internetinis puslapis
* perl.org – apie Perl
* Perl dokumentacija – perldoc.perl.org
* O’Reilly knygos
Apulija

**Apulija** () – Italijos regionas, labiausiai nutolęs į pietryčius. Regiono sostinė yra Baris.

## Geografija
Žemėlapyje Apulija sudaro vadinamąjį „bato užkulnį“. Apulija ribojasi su Bazilikata, Kampanija, Molise ir yra supamas Adrijos bei Jonijos jūrų. Nuo Albanijos Apuliją skiria Otranto sąsiauris, pietuose yra Taranto įlanka, šiaurėje – Manfredonijos įlanka.

Labiausiai į rytus nutolęs Italijos taškas – Otranto kyšulys nuo Albanijos nutolęs per 80 km.

Apulijos šiaurės vakaruose yra neaukšti Daunijos kalnai (aukštis iki 1152 m, Kornačinijos kalnas), viduryje – Le Murgijos kalnai, Gargano pusiasalyje – Gargano masyvas (iki 1056 m, Kalvo kalnas). Tarp Gargano masyvo ir Daunijos kalnų yra žema aliuvinė Tavoljerės lyguma, Salentinos pusiasalio pietuose – kalvota lyguma.

Klimatas mediteraninis, sausas. Bari sausio vidutinė temperatūra 9, liepos 24 °C. Per metus iškrinta apie 600 mm kritulių. Miškai ir krūmai užima 8 % Apulijos teritorijos. Auga visžaliai krūmynai – makija, aukščiau – bukų, pušų, ąžuolų giraitės. Įsteigtas Gargano nacionalinis parkas.

## Administracinis suskirstymas

Apulijos regionas skirstomas į 6 provincijas:
* Bario provincija
* Barletos-Andrijos-Tranio provincija
* Brindizio provincija
* Fodžos provincija
* Lečės provincija
* Taranto provincija.

## Miestai
Didžiausi Apulijos miestai:
* Fodža
* Baris
* Tarantas
* Andrija
* Lečė.

## Istorija

Po Romos imperijos žlugimo į Apuliją traukė daug įvairių užkariautojų, tačiau jie ilgainiui neapsistodavo. Išimtis – Frydrichas II, paskutinis Hohenštaufenų linijos imperatorius. Jis regione pastatė daugybę pilių, kurios iki šiol puošia kraštovaizdį.

## Ekonomika

Svarbiausią vietą regiono ekonomikoje užima žemės ūkis. Palyginti su ES BVP išreiškiant perkamosiosios galios rodiklį, Apulijos indeksas – 71,6 (ES-25:100) (2003 m.).

## Šaltiniai
Architektūra

**Architektūra** ( 'vyriausiasis, vadovaujantis' ir  'statybininkas, dailidė') – pastatų projektavimo menas ir mokslas. Pagrindiniai architektūros tikslai yra formuoti aplinkos erdvę, projektuoti statinius bei jų kompleksus. Plačiąja šio žodžio reikšme architektūros objektas yra žmogaus gyvenamosios aplinkos planavimas ir organizavimas, pradedant miestų planavimu, landšafto architektūra ir baigiant interjero dizainu.

Kaip akademinė disciplina architektūra paprastai skirstoma į dvi pagrindines šakas: urbanistiką ir tūrinę architektūrą. Architektūrinis projektavimas, skirtingai nuo laisvųjų menų, yra priklausomas nuo daugelio techninių, fizinių, teisinių, socialinių ir klimato faktorių, lemiančių galutinį projektą. Tačiau skirtingai nuo taikomųjų mokslų ar inžinerijos, iš architektūros tikimasi ne tik techninio sprendimo ir funkcionalumo, bet taip pat ir estetinių principų laikymosi. Architektūros kūrimo procesas apima priemones, naudojamas tradiciniuose menuose – skulptūroje ir tapyboje – erdvę, formą, tūrį, tekstūrą, spalvą, šviesą, šešėlį. Dėl šių aspektų pasireiškimo architektūrinis projektavimas tradiciškai laikomas kūrybiniu procesu, o architektūra bendruoju atveju priskiriama prie meno šakų.

Šiuolaikinės kompiuterinės grafikos galimybės praplėtė tradicinę architektūros sampratą. Terminai – *virtuali realybė* arba *[[neuro aplinka]]* kalba apie nematerialią (kompiuterinę, haliucinacinę etc.) aplinką, sukuriančią tikrovės įspūdį. Naujausių kompiuterinių žaidimų kūrėjai siekia sukurti *[[virtuali realybė|virtualios realybės]]* architektūrą, išlaisvintą nuo materialaus pasaulio techninių ir fizinių apribojimų. Tinklo žaidime Second Life (Švedijos užsienio reikalų ministerijos iniciatyva) virtualioje erdvėje atidarytos Švedijos ambasados pavyzdys rodo augančią virtualios architektūros svarbą daugelio žmonių kasdienybėje.

## Esmė
Yra keletas teorijų apie architektūros esmę: funkcionalizmo, erdvės teorija, meno istorijos filosofija.

Biblijos teorija remiasi prielaida, kad pastato forma neatsiejama nuo funkcijos. Estetikos patyrimas atitinka funkcijos patyrimui. Forma turi sekti funkciją (pvz., bažnyčia nepritaps gyvenamajame pastate ir pan.). Funkcija nėra vienintelė pastato savybė. Jis turi turėti formą. Funkcijos sąvoka – tai pastato dalių funkcija, pastato paskirtis. Statinio funkcija yra daugiau nei pastato dalių funkcija. Funkcijos idėja nepaaiškina pastato paskirties.

Erdvės teorija teigia, kad architektūra formuoja ir suorganizuoja erdvę. Jei architektūroje žmogų domina tik erdvė, tai kam reikalinga dekoracija. Erdvės teorija kalba apie jos ribas, kuria uždarą erdvę, prasmingą formą. Erdvė nepaaiškina medžiagiškumo. Visada yra skirtumas tarp kaltinių raštų ar lipdinių, lygi siena ar grubi ir pan.

Meno istorijos filosofijoje teigiama, kad statinys yra savo amžiaus išraiška. Jo negalima atkurti ar rekonstruoti.

## Taip pat skaitykite
* Architektūrinis stilius
Juozapinės kalnas

**Juozapìnės kálnas** – kalva Juozapinės kaime, apie 23,5 km į pietryčius nuo Vilniaus, netoli Baltarusijos sienos (~4 km), apie 1 km į pietvakarius nuo Medininkų gyvenvietės. Medininkų aukštumos moreniniame masyve.

Kalno šlaitai lėkšti, išraižyti raguvų, šiaurėje šlaitas apaugęs mišku. Kalva susidariusi iš moreninio priemolio ir priesmėlio. Susidarė priešpaskutiniame ledynmetyje. Priklauso Juozapinės valstybiniam germorfologiniam draustiniui.

292,83 m virš jūros lygio Juozapinės kalva ilgai buvo laikoma aukščiausiu Lietuvos tašku. Bet 2004 m. Vilniaus Gedimino technikos universiteto specialistai nustatė, kad aukščiausias Lietuvos taškas yra netoliese esantis Aukštojas (293,84 m) ir antroje vietoje Kruopynės (Žybartonių arba Arklėnų) kalnas (293,57 m).

1990 m. ant kalno pastatytas paminklinis akmuo Lietuvos karaliui Mindaugui.

## Išnašos
Dokumentų valdymo sistema

**Dokumentų valdymo sistema (DVS)** – yra sistema, skirta stebėti, saugoti bei valdyti darbą su dokumentais organizacijoje.

Dokumentų valdymo sistemos pagrindinės savybės:
* Saugoti dokumentus
* Įdėti dokumentą, išsiimti redagavimui, įdėti pakeitimus
* Užtikrinti dokumentų apsaugą
* Valdyti dokumentų papildomą informaciją
* Saugoti senesnes dokumento versijas
* Saugoti veiksmų istoriją
* Užduočių, susijusių su dokumentais valdymas
* Dokumentų tvirtinimas

Savybių detalumas priklauso nuo konkrečių dokumentų valdymo sistemų – mažoms įmonėms skirtose sistemose dažniausiai būna palaikomos tik paprastos procedūros, didelėms organizacijoms skirtose programose savybės yra žymiai praplėstos.

Dažnai dokumentų valdymo sistemos yra specializuotos – pritaikytos konkrečiai organizacijai ar tam tikro tipo organizacijoms. Pavyzdžiui, Bentley gaminama sistema ProjectWise yra skirta didelėms organizacijoms, dirbančioms daugiausiai su MicroStation brėžiniais.

Taip pat dokumentų valdymo sistemos yra kuriamos kaip sudėtinės platformos, t. y. sukuriama pati sistema su konfigūravimo galimybėmis pagal konkretaus kliento poreikius, pvz.: kai organizacijai reikia ne tik dokumentų saugyklos, bet ir su dokumentais susijusių užduočių valdymo, incidentų valdymo ar CRM sistemos – dokumentų valdymo sistemą galima sukonfigūruoti pagal šiuos poreikius.

## Standartizavimas
Dauguma pramonės asociacijų publikuoja savo konkrečių dokumentų kontrolės standartų sąrašus, kuriuos naudoja konkrečioje srityje. Žemiau yra nurodytas sąrašas su keletu ISO standarto dokumentų. 
* ISO 2709 Informacija ir dokumentavimas - Formatas skirtas informacijos  pasikeitimui
* ISO 15836 Informacija ir dokumentai - *Dublin Core* metaduomenų elementų rinkinys
* ISO 15489 Informacija ir dokumentai - Dokumentų valdymas
* ISO 23950 Informacija ir dokumentai - Informacijos paieška (Z39.50) – Prašymas paslaugų apibrėžimas ir protokolo specifikacija
* ISO 10244 Dokumentų valdymas - Verslo procesų pagrindas ir analizė
* ISO 32000 Dokumentų valdymas - nešiojamų dokumentų formatas
Didžioji Britanija (sala)

**Didžioji Britanija** (, , ) – sala palei vakarinę Europos pakrantę. Kadangi saloje yra didžioji dalis *[[Jungtinė Karalystė|Jungtinės Didžiosios Britanijos ir Šiaurės Airijos Karalystės]]* teritorijos, ši valstybė kartais yra vadinama *Didžiąja Britanija*, tačiau tai nėra tikslu, nes Jungtinę Karalystę sudaro Didžioji Britanija ir Šiaurės Airija.

Salos plotas – 209 331 km² ir tai yra didžiausia Britų salyno sala, bei devinta pagal dydį sala pasaulyje. Saloje yra trys teritorijos – Anglija, Škotija ir Velsas.

2011 m. saloje gyveno – 61 milijonas žmonių. Labiausiai apgyvendintas miestas – Londonas.

## Šaltiniai
Suomijos vėliava

Valstybinė Suomijos vėliava – baltame fone mėlynas skandinaviškas kryžius.

Vėliava pradėta naudoti XX a. pradžioje, o sukurta Danijos vėliavos pagrindu.
Mėlyna spalva simbolizuoja ežerus ir dangų, o balta – sniegą.

## Vėliavos iškėlimas
Vėliava Suomijoje ant viešųjų įstaigų pastatų iškeliama šiomis progomis:

* Vasario 28, Kalevalos dieną
* Gegužės 1, Tarptautinę darbo dieną
* Antrą gegužės sekmadienį, Motinos dieną
* Birželio 4, Carl Gustaf Mannerheim, Suomijos maršalo gimimo dieną
* Sekmadienį tarp birželio 20 ir 26, Vidurvasario dieną
* Gruodžio 6, Nepriklausomybės dieną
* Parlamento, savivaldybių, Europarlamento rinkimų ar referendumo dieną
* Suomijos Prezidento inauguracijos dieną
Šviesa

**Šviesa** − regimojo spektro elektromagnetinis spinduliavimas − 380−750 nm elektromagnetinių bangų spektro dalis; elektromagnetinių bangų spektras nuo infraraudonųjų iki ultravioletinių spindulių.

Elektromagnetinių bangų spektrui nuo 400 nm iki 700 nm yra jautri žmogaus akies tinklainė. Jos nerviniu impulsu perduodamą informaciją smegenys interpretuoja kaip šviesą, spalvas, o atspindžių nuo objektų visumą − kaip regimąjį pasaulį.

## Šviesos teorijos

Šviesa turi dvilypę prigimtį:
* Elektromagnetinės bangos
* Šviesos dalelių – fotonų (kvantų) – srautas

### Elektromagnetinių bangų teorija

1845 m. Maiklas Faradėjus atrado, kad šviesai sklindant poliarizuojančia medžiaga, poliarizacijos kampas gali būti keičiamas išoriniu magnetiniu lauku. Tai buvo pirmasis atrastas efektas, įrodantis, kad šviesa yra susijusi su elektromagnetizmu. Remdamasis šio eksperimento rezultatais Faradėjus 1847 m. pasiūlė teiginį, kad šviesa yra aukšto dažnio elektromagnetinės bangos.

Faradėjaus eksperimentai buvo vienas svarbiausių veiksnių, leidusių Džeimsui Klarkui Maksvelui sukurti elektromagnetinio lauko teoriją. Iš šios teorijos išplaukė, kad elektromagnetinės bangos tuščioje erdvėje turi sklisti pastoviu greičiu, kurio skaitinė vertė yra lygi šviesos greičiui. Tuo remdamasis Maksvelas padarė išvadą, kad šviesa yra ne kas kita, kaip tam tikro dažnio elektromagnetinės bangos. Pirmą kartą ši išvada buvo paskelbta 1862 m., veikale *Apie fizines jėgos linijas* (*On Physical Lines of Force*). 1873 m. Maksvelas paskelbė matematinę savo teorijos formuluotę, kurios pagrindinis rezultatas buvo Maksvelo lygtys, aprašančios elektromagnetinio lauko savybes bei elgesį.

Netrukus vokiečių fizikas Heinrichas Rudolfas Hercas, sugeneravęs radijo bangas, pademonstravo, kad pastarosios pasižymi tokiomis pat savybėmis, kaip ir šviesa, t. y. difrakcija, interferencija, atspindžiu. Tai galutinai įrodė vienodą šviesos ir elektromagnetinių bangų prigimtį.

### Kvantinė teorija
M. Plankas teigė, jog šviesos šaltinis spinduliuoja tam tikromis porcijomis – kvantais. Kvantas yra tarsi viena šviesos dalelė – fotonas. Šviesą gali spinduliuoti ir aplink atomo branduolį skriejantys elektronai.

Arčiau atomo branduolio esančiose orbitose skriejantys elektronai yra mažesnės energijos. Jei elektronas gauna pakankamą papildomos energijos kiekį − jis sužadinamas ir peršoka į toliau branduolio esančią orbitą. Sužadintieji elektronai praranda energiją elektromagnetinės spinduliuotės pavidalu ir vėl grįžta į savo pradinę būseną. Išspinduliuoto kvanto energija lygi skirtumui tarp energijos lygių.

### Ankstyvoji teorija
Apie 55 m. pr. m. e. Lukrecijus, tęsdamas atomistų idėjas, rašė, kad šviesa ir šiluma pasiekianti mus iš Saulės susideda iš mažų dalelių.

## Fizikinės savybės
1945 m. Austrijos fizikos instituto direktorius prof. Feliksas Ehrenhaftas atliko bandymus su vakuuminiame inde esančiomis mažomis grafito dalelėmis. Jas apšvietė stipria šviesa. Dalelės pakilo, sukosi apie savo ašį, bei judėjo elipse. Jis padarė išvadą, kad „šviesa turi sukamąją jėgą“.

## Nuorodos
Veto

Lotynų kalba **veto** reiškia „draudžiu“. Paprastai jis reiškia, kad viena pusė vienašališkai blokuoja bendro sprendimo priėmimą. „Veto“ terminas daugiausia naudojamas įstatymų leidybos srityje, tačiau populiarus ir kitose sferose.

Veto yra kilęs iš plebėjų tribūno teisės Romos Senate.

Vestminsterio sistemoje ir daugumoje konstitucinių monarchijų veto teisė naudojama sustabdyti tam tikriems įstatymams, tačiau monarchai arba jų atstovai naudojasi šia teise labai retai.

JAV prezidentas gali vetuoti Kongreso priimtą įstatymą, bet jo veto teisė nėra absoliuti. Kiekvienų rūmų dviejų trečdalių dauguma toks veto gali būti atmestas.

Jungtinių Tautų Saugumo Taryboje penkios nuolatinės narės (JAV, Rusija, Kinija, Prancūzija ir Jungtinė Karalystė) turi veto teisę. Jei bent viena iš šių šalių prieštarauja rezoliucijos pasiūlymas yra atmetamas.

Lietuvos-Lenkijos valstybėje XVII-XVIII a. *liberum veto* teisė buvo parlamentinės sandaros principas. Visi Seimo sprendimai galėjo būti priimami tik visų jo narių sutikimu ir kiekvienas atstovas galėjo blokuoti sprendimus ir Seimo darbą.
Šio principo atsiradimo pradžia - vienbalsio sprendimų priėmimo Seime tradicija, kai seimo narys, išrinktas vietos seimelio buvo ataskaitingas prieš jį už visus seimo sprendimus. Sprendimas, priimtas daugumos prieš mažumos valią (netgi jei tai buvo tik vienas seimelis), buvo laikomas politinio lygiateisiškumo principo pažeidimu.

Manoma, kad pirmą kartą šia teise pasinaudojo ir seimo veiklą nutraukė Upytės atstovas Vladislavas Sicinskis (Čičinskas) 1652 m. Kitų šaltinių teigimu jis tik vetavo ilgesnius, nei numatė įstatymas, debatus seime. Tik 1669 Krokuvoje seimo darbą *liberum veto* teise sustabdė Kijevo atstovas Adomas Olizaras.

XVIII a. pirmoje pusėje naudotis liberum veto praktika seimo sesijose darėsi vis dažnesnė. Kaimyninės valstybės - Rusija ir Prūsija - laikė tai patogiu Lietuvos-Lenkijos valstybės silpninimo įrankiu.

Po 1764 m. liberum veto praktiškai nebuvo naudojamasi: vieno balso principas netrukdė seimų darbo. Sesijos darbo pradžioje deputatai formuodavo „konfederaciją“, kad neleistų sustabdyti seimo darbo dėl naudojimosi liberum veto teise.

Liberum veto buvo panaikinta 1791 m. gegužės 3 d.- Ketverių metų seimo priimta Konstitucija įtvirtino daugumos principą.

Šios, pirmosios Europoje, Konstitucijos pasiekimus anuliavo kitas konfederacijos seimas, sušauktas Gardine 1793 m.
MiniDVD

**MiniDVD** (taip pat **Mini DVD** arba **miniDVD**) – DVD disko, kurio skersmuo yra 8 cm (3,15 colių), formatas. Daugumoje MiniDVD formato diskų telpa 1,4 GB duomenų, tačiau yra variantų, kurie talpina iki 5,2 GB. 

## Talpa
Įrašomi 8 cm diskai dažniausiai naudojami DVD vaizdo kamerose. Dažniausiai pasitaikantys MiniDVD diskai talpina 1,4 GB duomenų, tačiau yra variantų, pvz., dvisluoksniai arba dvipusiai diskai, kurie gali pasiūlyti iki 5,2 GB saugyklos vietos. Kaip ir įprasti didesni DVD diskai, Mini DVD gali būti +R, +R DS, +R DL, +R DL DS, +RW, +RW DS, -R, -R DS, -R DL, -R DL DS, -RW ir -RW DS variacijų.

## Išnašos
DDS

**DDS** („**Digital Data Storage**“ – „Skaitmeninė duomenų saugykla“) – kompiuterinių duomenų saugojimo formatas magnetinėje juostoje, išsivystęs iš Digital Audio Tape (DAT) technologijos, kuri pradžioje kurta CD kokybės įrašams įrašinėti. 1989 m. Sony ir Hewlett Packard apibrėžė DDS formatą duomenų saugojimui, naudojant DAT tipo kartridžus.

## DDS tipai

* DDS-1: talpina iki 2 gigabaitų nekompresuotų ir iki 4 GB kompresuotų duomenų 120-ies minučių kartridže.
* DDS-2: talpina iki 8 GB kompresuotų duomenų 120-ies minučių kartridže. DDS-2 idealus formatas mažų tinklų serveriams.
* DDS-3: talpina iki 24 GB kompresuotų duomenų 125-ių minučių kartridže. DDS-3 įranga ideali vidutinio tinklo serveriams. DDS-3 naudoja PRML (Partial Response Maximum Likelihood) – dalinio atstatymo maksimalaus tikėtinumo metodą. PRML eliminuoja elektroninius triukšmus tikslesniam duomenų įrašymui.
* DDS-4: naujausias DDS formatas, DDS-4 talpina iki 40 GB kompresuotų duomenų 125-ių minučių kartridže. Mažoms ir vidutinėms kompanijoms pilnai užtenka DDS-4 įrenginio.
* DDS-5: (DAT 72) talpina iki 72 gigabaitų nekompresuotų
* DAT 160: talpina iki 160 gigabaitų nekompresuotų
* DAT 320: talpina iki 320 gigabaitų nekompresuotų
DDS kartridžas neturėtų būti naudojamas po 2000 persukimų ar 100 pilnų atsarginių kopijų. DDS juostų įrenginys turėtų būti valomas kartą per mėnesį (naudojant iki 4 val. per parą). Valymui naudojami specialūs valymo kartridžai. Valymo kartridžą reikėtų išmesti po 30-ies valymų.
2002 m. Lietuvos prezidento rinkimai

**2002 metų Lietuvos prezidento rinkimai** vyko dviem turais – 2002 m. gruodžio 22 d. ir 2003 m. sausio 5 d. Juos laimėjo Rolandas Paksas, surinkęs 54,9 % balsų.

Užregistruoti pretendentai į kandidatus:
# Algimantas Matulevičius
# Vytautas Šustauskas
# Eugenijus Gentvilas
# Vytautas Kundrotas
# Kęstutis Glaveckas
# Vytautas Antanas Matulevičius
# Juozas Edvardas Petraitis
# Kazimira Danutė Prunskienė
# Valdas Adamkus
# Antanas Mickevičius
# Rolandas Paksas
# Kazys Bobelis
# Vytenis Povilas Andriukaitis
# Vytautas Šerėnas
# Jaroslavas Banevičius
# Julius Veselka
# Algimantas Reičiūnas
# Algirdas Pilvelis
# Rimantas Jonas Dagys
# Vytautas Bernatonis
# Artūras Paulauskas
# Stanislovas Buškevičius
# Kazimieras Uoka

Kandidatai į prezidentus:
# Valdas Adamkus
# Eugenijus Gentvilas
# Algimantas Matulevičius
# Vytenis Povilas Andriukaitis
# Artūras Paulauskas
# Vytautas Bernatonis
# Kazys Bobelis
# Kęstutis Glaveckas
# Vytautas Šerėnas
# Vytautas Šustauskas
# Rimantas Jonas Dagys
# Vytautas Antanas Matulevičius
# Kazimira Danutė Prunskienė
# Juozas Edvardas Petraitis
# Algirdas Pilvelis
# Julius Veselka

## Pirmas turas

I ture, vykusiame 2002 m. gruodžio 22 d. dalyvavo 1 466 536 rinkėjai (53,92 %):

Kiti kandidatai surinko po mažiau nei 2 % balsų.

## Antras turas

II ture, vykusiame 2003 m. sausio 5 d. dalyvavo 1 436 322 rinkėjai (52,65 %):

## Nuorodos
* VRK rinkimų puslapis
Asimiliacija

Sąvoka **Asimiliacija** gali reikšti:

* Asimiliacija (sociologija) – procesas, kurio metu mažuma palaipsniui perima dominuojančios kultūros papročius ir elgesį;
* Asimiliacija (biologija) – maistinių medžiagų pavertimas skysčiu ar kieta kūno dalimi virškinimo ir kitų procesų metu;
* Asimiliacija (kalbotyra) – procesas, kai vienas garsas tampa panašus į šalia esantį garsą.
Asimiliacija (sociologija)

**Nutautimas**, **nutautinimas** arba **etninė asimiliacija** (iš  – 'supanašėjimas') – etninės grupės ar tautos susiliejimas su kita, perimant pastarosios kalbą, kultūrą, papročius arba plačiau tariant, individo įsijungimas į grupę, perėmimas jos priimtų nuostatų.

Kultūrinis supanašėjimas, vykstant kultūrų sąveikai, kai viena kultūra perima kitos kultūros bruožus, bei daugiakultūriškumo formavimasis dėl skirtingų kultūrų ar sociokultūrinių mažumų grupių tarpusavio sąveikos vadinamas **kultūrine asimiliacija**.

Šios sąvokos vartojimo pradžioje buvo manoma, kad asimiliacija yra vienpusis procesas, kurio metu viena grupė atsisako savo kultūros pakeisdama ją dominuojančia valstybėje kultūra. Tačiau vėlesni tyrimai parodė, kad asimiliacijos procesas veikia tiek mažumą, tiek daugumą. Asimiliacijos sąvoka dažnai vartojama sinonimiškai akultūracijos sąvokai.

Asimiliacija reiškia esminį socialinį pasikeitimą, tačiau pats procesas turi daug etapų ir pakopų. Atskirų individų arba grupių asimiliacija į didesnę bendruomenę gali vykti visą jų gyvenimą ar net keletą kartų. Teritorija, kur vyksta keleto mažumų asimiliacija, dažnai vadinama „lydymosi katilu“.

Asimiliacija gali būti savanoriška (tai dažniausias atvejis tarp imigrantų) ir priverstinė. Savanoriška asimiliacija dažnai apibūdinama metafora „lydymosi katilas“ (*melting pot*). Asimiliacija taip sumažina skirtumus tarp gyventojų, kad per laiką atskiri individai nebejaučia kultūrinių skirtumų tarp savęs ir juos supančių žmonių.

Ten, kur valstybė priverstiniais metodais skatina asimiliaciją, dažnai susilaukiama didelio mažumų pasipriešinimo. Valstybės taikoma asimiliacinė politika paprastai yra teisinama siekiu visiems piliečiams suteikti lygias teises ir galimybes. Iš kitos pusės, tai sukelia mažumų atstovų nepasitenkinimą, nes drauge jų kultūra ir tradicijos yra nuvertinamos kaip nevertos išlikimo. Sėkmingai taikoma asimiliacinė politika galop priveda prie tautinių mažumų išnykimo.

Svarbu ir tai, kad mažumos asimiliacija ir absorbavimas didesnėje bendruomenėje priklauso ne tik nuo mažumos noro, bet ir nuo didesnės grupės požiūrio. Dažnai didesnė bendruomenė nepriima bandančių joje asimiliuotis individų ir toliau juos diskriminuoja pagal tuos požymius, kurių jie negali pakeisti, pvz., fizinę išvaizdą. Savo ruožtu mažumos gali manyti, kad nėra pagrindo atsisakyti tokių tapatybės elementų kaip religija, kalba ir papročiai vien tik dėl to, kad įgautų išlikimui didesnėje bendruomenėje reikalingus įgūdžius; dažniausiai manoma, kad įmanoma ir tai, ir tai.

## Imigrantų asimiliacija
Labiausiai socialiai spaudžiami prisitaikyti yra imigrantai, todėl jie dažniausiai yra linkę asimiliuotis ir integruotis į aplinką, kur jie atsidūrė.

## Taip pat skaitykite
* Akultūracija
* Mažuma
* Etnocidas

## Šaltiniai
Archeologija

**Archeologija** ( 'senovės mokslas', iš  'senas' + λόγος 'mokslas') – mokslas, tiriantis senovinių ir priešistorinių laikų žmonių materialinės kultūros paveldą bei hominidų fosilijas. XIX a. archeologija susiformavo kaip savarankiška istorijos mokslo šaka. XX a. JAV priskirta antropologijos disciplinai. Remiasi gamtos mokslų tyrimais ir humanitarinių mokslų interpretacijomis.

Materialinės kultūros paveldas interpretuojamas etnologijos, kalbotyros, mitologijos, istorijos mokslo subdisciplinų duomenimis. Archeologijos radiniams ir kultūriniams sluoksniams tirti pasitelkiami gamtos mokslai (biologinė antropologija, paleobotanika, geologija, osteologija, archeogenetika, fizika, chemija). Archeologinis datavimas nustatomas atliekant metalografijos, dendrochronologijos, trasologijos ir paleomagnetinius tyrimus, radiokarbonines, spektrines, struktūrines ir kitas analizes.

## Išnašos
Aktorius

**Aktorius** () – teatro spektaklių, kino, televizijos filmų vaidmenų atlikėjas, vaidintojas.

Meno sritis, kurioje dirba aktorius, apibrėžia jo veiklą. Tai gali būti fiktyvių arba realių asmenybių vaizdavimas, naudojantis gestais, mimika ir kalba, atvaizduojant situacijas naudojant paminėtas ir kitas išraiškos priemones (pvz., šokis).

Priklausomai nuo atliekamo vaidmens svarbos išskiriami statistai, antraplanių vaidmenų atlikėjai ir pagrindinių vaidmenų atlikėjai. Statistai „užpildo foną“, jų vaidmenys be teksto, antraplanių vaidmenų atlikėjai vaidina atskiras, nedideles scenas, paprastai su nedaug teksto.

## Kilmė
Vaidybos ir aktorystės šaknys yra gentinių visuomenių ritualuose. Ilgainiui atskiri asmenys perimdavo ritualinių scenų perteikimą gentainiams. Iš gentinių ritualų susiformavo ir Senovės Graikijos tragedijos, kuriose vaidindavo profesionalūs aktoriai.

## Taip pat skaitykite
* Artistai
* Aktoriai - aktorių biografijos ir filmografijos.
Rymano hipotezė

**Rymano hipotezė** – hipotezė, teigianti, kad visi netrivialieji Rymano dzeta funkcijos nuliai (reikšmės) yra kompleksiniai skaičiai, kurių realioji dalis lygi 1/2.

Rymano hipotezę Clay matematikos institutas Bostone 2000 m. įtraukė į Tūkstantmečio prizo vertų problemų sąrašą. Neretai vadinama pačia svarbiausia neišspręsta grynosios matematikos problema.

## Šaltiniai

## Literatūra
*  Perspausdinta .
* 

## Nuorodos
* Smulkesnis Rymano hipotezės aprašymas anglų kalba
Rinkimai

**Rinkimai** − politinis procesas, kurio metu tam tikra žmonių grupė (nuo specialių rinkėjų iki visų organizacijos narių, visų piliečių ir pan.) išrenka atstovus ar pareigūnus. Parlamentinėje sistemoje visi interesai nėra atstovaujami. Moderniose demokratijose aukščiausioji politinė valdžia formuojama per visuotinius, lygius, slaptus, reguliarius, konkurencinius ir tiesioginius rinkimus.

Rinkimais vadinami ne tik visos valstybės ar jos administracinių vienetų renkamosios valdžios rinkimai, bet ir institucijų valdymo organų renkamųjų narių (universiteto senato narių, dekanų, rektorių) rinkimai.

Valdžios rinkimų funkcijos:
* gyventojų integravimas į politiką. Integravimo laipsnį galime matyti pagal dalyvavimą rinkimuose;
* socialinių ir regioninių interesų reprezentacija
* parlamento ir jos renkamos vyriausybės sudarymo ir jos veiklos legitimacija
* dialogo tarp renkamųjų ir skirtingų interesų atstovų palaikymas
* konkurencijos tarp skirtingų koncepcijų ir kandidatų sudarymas rinkėjų naudai

Paprastai išskiriamos trys pagrindinės rinkimų sistemos:
* mažoritarinė (absoliučios ir paprastos daugumos)
* proporcinė
* mišri

Daugelyje demokratinių šalių įstatymų leidžiamosios valdžios institucijų nariai yra renkami kas ketveri-penkeri metai, nors skirtingose šalyse šis periodas skiriasi. Rinkimų būdu demokratinėse valstybėse dažnai skiriamas ir aukščiausiasis vykdomosios valdžios pareigūnas (dažniausiai vadinamas „prezidentu“).

Absoliučios daugumos sistemoje kandidatai kovoja už absoliučią daugumą. Tai daroma dviem būdais&nbsp;– su pirmu turu, kuriame varžosi du kandidatai, ir su antru turu, kur paskutinis kandidatas atmetamas.
ICQ

**ICQ** – viena iš interneto pokalbių kompiuterinių programų, vėliau peraugusi į tinklą. ICQ vardas kilęs iš angliškų žodžių „I seek You“ (aš tavęs ieškau) sąskambio. ICQ originaliai sukūrė Izraelio kompanija Mirabilis, 1996 m. lapkritį, o 1998 m. programą su visa kompanija nusipirko AOL.

ICQ leidžia siųsti tekstinius pranešimus, bylas, nuorodas, užmegzti tiesioginį pokalbį.

ICQ vartotojai atpažįstami pagal vadinamąjį UIN – „Universal Internet Number“ (universalų internetinį numerį).

Yra sukurta nemažai kitų kompiuterinių programų, daugiau ar mažiau atitinkančių Mirabilis ICQ funkcionalumą, prisijungiančių prie to paties tinklo (pvz., Trillian, Miranda).

VKontakte paskelbė, kad ICQ nutrauks savo veiklą nuo 2024 m. birželio 26 d.

## Išnašos

## Nuorodos
* Oficialus ICQ puslapis
Monarchija

**Monarchija** ( 'vienvaldystė', iš *mono* 'vienas' + *archia* 'valdymas') – viena iš valdymo formų, kurioje valstybės galva yra vienas valdovas (monarchas: kunigaikštis, karalius, imperatorius ir pan.). Monarchijos būna paveldimos ir renkamos.

Pagal valdovo dalyvavimą valstybės valdyme monarchijos skirstomos į:
* absoliutines;
* konstitucines.
* teokratines

## Dabartinės monarchijos
2017 m. duomenimis, pasaulyje egzistuoja šios monarchijos:
* Andoros Kunigaikštystė (titulas – „koprincas“)
* Bahreino Karalystė
* Belgijos karalystė
* Butanas (titulas – „Druk Gyalpo“)
* Brunėjaus Darusalamas (titulas – „Sultonas“)
* Kambodžos karalystė
* Danijos karalystė, Grenlandija ir Farerų salos
* Japonija (titulas – „Imperatorius“)
* Jordanijos Hašimitų Karalystė
* Jungtiniai Arabų Emyratai (valdovas yra monarchas, bet tuo pačiu ir sąjungos „prezidentas“)
* Jungtinė Karalystė bei jos valdos: Angilija, Bermuda, Mergelių salos, Britų Indijos vandenyno teritorijos, Kaimanų salos, Folklando salos, Gibraltaras, Gernsis, Džersis, Meno sala, Montseratas, Pitkernas, Šv. Elenos sala, Pietų Džordžija ir Pietų Sandvičo salos ir Terkso ir Kaikoso salos
* Kuveito Valstybė (titulas – „Emyras“)
* Lesoto Karalystė
* Lichtenšteino Kunigaikštytė (titulas – „Princas“)
* Liuksemburgo Didžioji Hercogystė (titulas – „Didysis Hercogas“)
* Malaizija (titulas – „Paramounto Valdovas“)
* Monako Kunigaikštystė (titulas – „Princas“)
* Maroko Karalystė
* Nyderlandų karalystė (Nyderlandai, Nyderlandų Antilai, Aruba)
* Norvegijos karalystė, Buvė sala, Svalbardas ir Jan Mayenas
* Omano Sultonatas (titulas – „Sultonas“)
* Kataro Valstybė (titulas – „Emyras“)
* Samoa Nepriklausomoji Valstybė (oficialus titulas – „Vadas“, tradicinis – „o le Ao o le Malo“)
* Saudo Arabijos Karalystė
* Ispanijos Karalystė
* Esvatinio Karalystė
* Švedijos Karalystė
* Tailando Karalystė
* Tongos Karalystė
* Vatikano Miesto Valstybė (titulas – „Sovereign“)

### Britų sandraugos valdos
Visos buvusios Britanijos imperijos valdos priklauso Britų sandraugai, jose valdovu nominaliai laikomas Jungtinės Karalystės monarchas:
* Antigva ir Barbuda
* Australija, Ešmoro ir Kartjė salos, Kalėdų sala, Kokosų salos, Koralų jūros salos, Herdo ir Makdonaldo salos, Norfolko sala ir Šiaurės teritorija.
* Bahamų Sandrauga
* Belizas
* Grenada
* Jamaika
* Kanada
* Naujoji Zelandija, Kuko salos ir Niujė
* Papua Naujoji Gvinėja
* Sent Kitsas ir Nevis
* Sent Lusija
* Sent Vinsentas ir Grenadinai
* Saliamono salos
* Tuvalu

### Subnacionalinės monarchijos
Yra valstybių, kurios šiuo metu nėra monarchijos, tačiau jų sudėtyje egzistuoja subnacionalinės monarchijos (sąrašas nepilnas):
* Indonezijos Respublika (sudaryta iš smulkių monarchijų, kaip Yogyakarta, kur vis dar valdo sultonai);
* Uganda (sudaryta iš smulkių monarchijų, tokių kaip Buganda, Bunjoras, Toras, Ankolė, Busoga);
* Nigerija;

### Europos monarchijos
Europoje yra 12 monarchijų. 11 iš jų – konstitucinės, viena (Vatikanas) – absoliutinė.
Interneto pokalbių programa

**Interneto pokalbių programa** – kompiuterinė programa skirta tiesioginiam bendravimui (paprastai tekstinėmis žinutėmis) internetu.
Interneto pokalbių programos skiriasi nuo elektroninio pašto tuo, kad bendraujama realiame laike ir dažniausiai pokalbių programa rodo kada vienas ar kitas dalyvis yra prisijungęs prie interneto ir įjungęs pokalbių programą. Interneto pokalbių programos turi ir galimybę palikti žinutes „išėjęs“ (), kurios veikia panašiai kaip telefono atsakiklis.

Šiam tikslui yra sukurta daug skirtingų interneto protokolų:

* Skype – nemokama pokalbių balsu ir vaizdu programa, taip pat turinti savyje galimybę keistis tekstinėms žinutėmis bei bylomis. Taip pat yra galimybė skambinti į laidinius ar mobiliuosius telefonus visame pasaulyje (ši paslauga mokama).
* Facebook Messenger – atskirai atsisiunčiama pokalbių programėlė mobiliesiems įrenginiams, leidžianti tekstinius pokalbius tarp Facebook socialinio tinklo vartotojų, kuri nuo 2013 metų integravo balso ir vaizdo skambučius;
* Google Talk – Google kompanijos sukurta pokalbių programa, leidžianti tekstinius pokalbius tiesiogiai iš Gmail pašto programos, taip pat ir balso skambučius iš kompiuterio į kompiuterį;
* AIM – naudoja AOL Instant Messenger;
* ICQ – Mirablis kompanijos sukurta, vėliau išaugusi į tinklą programa;
* Jabber/XMPP – atviras, XML standartu paremtas ir interneto standartu pripažintas protokolas, turintis galimybę susijungti su čia paminėtais uždarais protokolais veikiančiais serveriais;
* MSN Messenger – Microsoft kompanijos pokalbių programa;
* Yahoo! Messenger – Yahoo! kompanijos sukurta pokalbių programa;
* IRC – atviras protokolas pokalbių žinučių siuntinėjimui, programos naudojančios šį protokolą: mIRC, XChat, Miranda ir kt;
* ShazzleChat - yra privati, greita ir lengvai naudojama programėlė pokalbiams ir žinutėms. Siųsk žinutes ir nuotraukas, įrašyk garso ir vaizdo pokalbius saugiai. Nesirūpink dėl duomenų ir nesaugaus bendravimo su savo šeima. Kiekviena išsiųsta žinutė lieka tarp tavęs ir gavėjo. P2P bendravimo technologija Shazzle užtikrina, kad garso ir vaizdo skambučiai yra saugūs tik tarp jūsų;

Yra nemaža pokalbių/greitų pranešimų programų, kurios gali bendrauti ne vienu, o daugeliu iš aukščiau paminėtų protokolų. Pidgin populiariausia atviro kodo programa, realizavusi visus aukščiau išvardintus protokolus. Be Pidgin yra ir daugiau tokių universalių programų, pvz., Miranda. Google taip pat išleido savo pokalbių programą Google Talk. Ji naudoja Jabber protokolą, kuriuo leidžiami ir pokalbiai balsu.
Kompiuterinė programa

**Kompiuterinė programa** – programavimo ar kompiuterio kalba užrašyta nurodymų (instrukcijų) seka, skirta kompiuteriui vykdyti. Programų visuma su dokumentacija ir kitais nematerialiais komponentais sudaro programinę įrangą.

## Istorija
1936 m. Alanas Tiuringas pristatė universaliąją Tiuringo mašiną – teoretinį įrenginį, kuris galėtų modeliuoti bet kokį skaičiavimo veiksmą. Įrenginiui būdingas baigtinis būsenų skaičius ir be galo ilga skaitymo ir rašymo juosta. Mašina gali judinti juostą pirmyn ir atgal, keisdama jos turinį, taip vykdydama algoritmą.

Vis dėlto kompiuterinių programų prototipų pradininkais laikomi XIX a. gyvenę Čarlzas Babidžas ir Ada Lavleis.

Žakardinės staklės įkvėpė Čarlzą Babidžą 1837 m. pamėginti sukurti analitinę mašiną. Skaičiavimo prietaiso sudedamųjų dalių pavadinimus jis pasiskolino iš tekstilės pramonės. Mašina turėjo „saugyklą“, kurioje tilpo iki 1000 skaičių, sudarytų iš 50 skaitmenų. Skaičiai iš „saugyklos“ buvo perkeliami į „malūną“ apdoroti. Skaičiavimai buvo atliekami dešimtainėje skaičiavimo sistemoje. Programuotas naudojant du perforuotus kortelių rinkinius. Vienas rinkinys vadovavo operacijai, o kitas įvesdavo kintamuosius. Nepaisant Babidžo pastangų ir išleistų lėšų (tam valstybė skyrė daugiau nei 17 000 svarų sterlingų), tūkstančiai krumpliaračių ir įrankių niekada iki galo nesuveikė.

Ada Lavleis dirbo pas Čarlzą Babidžą. Jos užduotis buvo sukurti analitinės mašinos aprašymą. Aprašydama pateikė Pastabą G, kurioje išsamiai aprašė Bernulio skaičių skaičiavimo metodą naudojant analitinę mašiną. Kai kurie istorikai šią pastabą laiko pirmąja pasaulyje kompiuterine programa. Kiti istorikai pirmosios kompiuterinės programos analitinei mašinai autorystę priskiria Č. Babidžui. Pastaboje buvo išvardinta operacijų seka dviejų tiesinių lygčių sistemos sprendiniui apskaičiuoti.

Tarp 1943 m. liepos ir 1945 m. rudens buvo sukonstruotas Elektroninis skaitmeninis integratorius ir kompiuteris (*ENIAC*). Pagrįstas Tiuringo mašina (vad. užbaigta Tiuringo mašina). Tai buvo bendrosios paskirties kompiuteris, kurio grandinėms buvo naudojamos 17 468 vakuuminės lempos. Branduolį () sudarė keletas tarpusavyje sujungtų paskalinų. 40 jo blokų svėrė 30 t ir užėmė 167 m² plotą, o ramybės būsenoje per valandą suvartodavo elektros energijos už 650 JAV dolerių to meto kainomis. ENIAC programavimas užtrukdavo iki dviejų mėnesių. Trys funkciniai stalai buvo ant ratukų ir juos reikėjo nuvežti prie stacionarių funkcinių plokščių. Funkciniai stalai prie funkcinių skydų buvo jungiami naudojant sunkius juodus kabelius į kištukines plokšteles. Kiekvienas funkcijų stalas turėjo 728 besisukančias rankenėles (). Programuojant ENIAC taip pat reikėjo nustatyti kai kuriuos iš 3 000 jungiklių. Programos klaidų taisymas užtrukdavo savaitę. 1947–1955 m. kompiuteris veikė Aberdyne esančiame poligone ir skaičiavo vandenilinės bombos parametrus, prognozavo orus ir rengė šaudymo lenteles artilerijos ginklams nukreipti.

## Šaltiniai
Martynas Budraitis

**Martynas Budraitis** (g. 1969 m. rugpjūčio 1 d. Vilniuje) – Lietuvos aktorius, teatro vadybininkas.

## Biografija
LMTA dėstė „Nepriklausomo teatro vadybos“ kursą. 2011–2018 m. LMTA Tarybos narys.

1998–2010 m. buvo Oskaro Koršunovo teatro direktorius. Nuo 2010 m. – Lietuvos nacionalinio dramos teatro generalinis direktorius.

Tarptautinio teatrų festivalio „Sirenos“ direktorius.

## Vaidmenys kine
* 1977 m. Riešutų duona, rež. Arūnas Žebriūnas;
* 1982 m. Turtuolis, vargšas…, rež. Arūnas Žebriūnas;
* 1986 m. Šešiolikmečiai;
* 1988 m. Seklumos undinė (Näkimadalad);
* 1990 m. Strazdas – žalias paukštis, rež. Jonas Vaitkus;
* 1991 m. Прости нас, мачеха Россия;
* 1992 m. Autobusas;
* 2013 m. Lošėjas;
* 2015 m. Sangailės vasara.

## Šaltiniai

## Nuorodos
* IMDb profilis
Artistas

**Artistas** ( – „menas“) – atlikėjas, atliekantis scenos meno kūrinius panaudodamas balsą, mimiką, plastiką, kostiumus.

Pagal scenos meno rūšis skiriama:
* Baleto artistas
* Cirko artistas
* Kino aktorius (aktorius)
* Operos artistas
* Pantomimos artistas
* Teatro aktorius (aktorius)
* ir kt. artistai

Teatro ir kino artistai dažniausiai vadinami aktoriais.

Manoma, kad pirmieji artistai atsirado dar gentinėje bendruomenėje, kai kalendorinių švenčių, apeigų, žaidimų dalyviai pasidalino į atlikėjus ir žiūrovus.
Kūno kalba

**Kūno kalba** – sąvoka, apimanti dviejų ir daugiau žmonių bendravimo formą, naudojant ne garsus ar kitas priemones, o kūno judesius.

Kūno kalba taip pat yra viena iš efektyvios komunikacijos priemonių, padedančių geriau suprasti pašnekovą.

Kūno kalba, kaip nestruktūruota, negramatiška ir plačiai interpretuojama bendravimo forma, nėra kalbos forma. Ji skiriasi nuo gestų kalbų, kurios yra tikros kalbos su sudėtinga gramatikos sistema ir pasižymi pagrindinėmis visoms kalboms būdingomis savybėmis.

Kai kurie mokslininkai daro išvadą, kad nežodinis bendravimas sudaro didžiumą informacijos, perduodamos per tarpasmeninę sąveiką.

## Išnašos
Anties įrašų sesijos

Šios įrašų sesijos buvo nurodytos roko grupės Antis albumų dežutės Visa Antis buklete. Kadangi informacija, esanti ant įvairių įrašų kompanijos „Zonos“ albumų, yra prieštaringa, šis sąrašas turbūt nėra 100 % teisingas.

### [[1985]] [[rugsėjis]] – Anties repeticijų studija, [[Kaunas]]
Garso režisierius: Orūnas Urbonas
* Zombiai
* Oi, netvarkoj
* Klasėj mane kalbina
* Alio, alio
* Kažkas atsitiko
* Taksas Vaksas
* Mielas vaike, tu dar nežinai
* Taip, taip, taip
* Sveika, aš myliu
* Ko čia stovi?

### [[1986]] [[kovas]] – Anties repeticijų studija, [[Kaunas]]
Garso režisierius: Orūnas Urbonas
* Ko tu stovi?
* Alio, alio
* Lietaus melodija
* Nauji metai
* Halėjo kometa
* Kada, kada
* Laima
* Zombiai
* Neplanuoti augalai
* Kažkas atsitiko
* Alyvos

Kai kurie įrašai iš abejų ankstyvųjų sesijų išleisti rinkiniuose *[[Bjaurioji Antis (1994 albumas)|Bjaurioji Antis]]* (1994 MC) ir *[[Kažkas atsitiko (2003 albumas)|Kažkas atsitiko]]* (2003 CD).
Liko neišleisti „Mielas vaike, tu dar nežinai“, „Nauji metai“, „Zombiai“ (abejos versijos), taip pat, jei tikėti užrašais ant albumų, dainų „Ko tu stovi?“, „Alio, alio“ ir „Kažkas atsitiko“ 1986 m. versijos.

### [[1986]] [[liepa]] – [[Lietuvos televizija ir radijas|Lietuvos televizijos ir radijo]] studija, [[Vilnius]]
Garso režisierius: Orūnas Urbonas
* Ko tu stovi?
* Alio, alio
* 3-10-52
* Klasėj mane kalbina
* Lietaus melodija
* Vyturio daina
* Zombiai
* Kažkas atsitiko
* Alyvos
* Nauji metai
* Laima
* Kada, kada

Įrašai filmui *[[Kažkas atstiko (1986 filmas)|Kažkas atsitiko]]* (filme panaudoti ne visi įrašai). Kai kurios dainos iš šių sesijų išleistos rinkiniuose *[[Retas paukštis (1994 albumas)|Retas paukštis]]* (1994 MC), *[[Kažkas atsitiko (2003 albumas)|Kažkas atsitiko]]* (2003 CD).

### [[1986]] [[liepa]] – [[Vilniaus plokštelių įrašų studija]], [[Vilnius]]
Garso režisierius: Eugenijus Motiejūnas
* Draugui Tatatavičiui
* Lietaus melodija
* Laima
* Alio, alio
* Kada, kada
* Klasėje mane kalbina
* Vyturio daina
* Nauji metai
* Alyvos
* Kažkas atsitiko

Visi įrašai išleisti albume *[[Antis (1987 albumas)|Antis]]* (1987 LP, 2003 CD).

### [[1988]] [[sausis]] – [[CCS]] studija, [[Varšuva]]
Garso režisieriai: Walter Chelstowski, Igor Czerniawski
* Bergždžias darbas
* Ko tu stovi?
* Ša, inteligente
* Tremtis
* Kontrolierė
* Duokit medalį
* Neplanuoti augalai
* Fiesta
* Mafija
* Salomėja, būk šlavėja
* Pokštas
* Krantas

Visi įrašai išleisti albume *[[ŠA! (1988 albumas)|ŠA!]]* (1988 MC, 2003 CD), dalis – albume *[[Anties dovanėlė (1989 albumas)|Anties dovanėlė]]* (1989 LP) bei rinkinyje *[[Retas paukštis (1994 albumas)|Retas paukštis]]* (1994 MC).

### [[1989]] [[kovas]] – [[Vilniaus plokštelių įrašų studija]], [[Vilnius]]
Garso režisierius: Eugenijus Motiejūnas
* Funkcionieriai
* Monika
* Tamsos atėjimas
* Aš išeinu
* Ledinė širdis

Visi įrašai išleisti rinkinyje *[[Dovanėlė (2003 albumas)|Dovanėlė]]* (2003 CD), dalis – albume *[[Anties dovanėlė (1989 albumas)|Anties dovanėlė]]* (1989 LP) bei rinkinyje *[[Retas paukštis (1994 albumas)|Retas paukštis]]* (1994 MC).